pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. เตรียมยกร่างกม.แรงงานนอกระบบ เน้นส่งเสริมและพัฒนา
วันพุธที่ 17 มกราคม 2561
กสร. เตรียมยกร่างกม.แรงงานนอกระบบ เน้นส่งเสริมและพัฒนา
กรมสวัสดิการและคุ้มครองแรงงาน พิจารณาร่างพ.ร.บ.คุ้มครองแรงงานนอกระบบ พร้อมเผยคณะทํางานมีมติปรับจากคุ้มครองเป็นส่งเสริมและพัฒนา
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า คณะทํางานพิจารณาร่างพระราชบัญญัติคุ้มครองแรงงานนอกระบบ พ.ศ. .... ได้พิจารณาการออกกฎหมายคุ้มครองแรงงานนอกระบบในภาพรวม ซึ่งได้จัดประชุมเพื่อพิจารณาเรื่องดังกล่าว รวม 4 ครั้ง จากการประชุมครั้งล่าสุด เมื่อเดือนกันยายน 2560 ที่ผ่านมา มีมติให้มีการปรับเปลี่ยนแนวทางการคุ้มครองเป็นการส่งเสริมและพัฒนา เพื่อให้สอดคล้องกับบริบทและข้อเท็จจริงของแรงงานนอกระบบในประเทศไทย ซึ่งขณะนี้อยู่ระหว่างดําเนินการ
อธิบดีกสร. กล่าวต่อไปว่า แรงงานนอกระบบ เป็นกลุ่มแรงงานที่มีความหลากหลาย ทั้งประเภทอาชีพ สถานะทางเศรษฐกิจ สถานที่ทํางาน ความเสี่ยง ความมั่นคง และสภาพปัญหาของแต่ละกลุ่ม ดังนั้นการดูแลกลุ่มดังกล่าวจึงต้องพิจารณาอย่างรอบคอบถี่ถ้วนเพื่อให้ครอบคลุมทุกด้าน ซึ่งที่ผ่านมา กสร. มีกฎหมายที่ดูแลแรงงานนอกระบบ 3 กลุ่ม คือ ลูกจ้างทํางานบ้าน ตามกฎกระทรวงฉบับที่ 14 (พ.ศ.2555) ลูกจ้างในงานเกษตรซึ่งมิได้มีการจ้างงานตลอดทั้งปี ตามกฎกระทรวงคุ้มครองแรงงานในงานเกษตรกรรม พ.ศ.2557 และกลุ่มผู้รับงานไปทําที่บ้าน ตามพ.ร.บ.คุ้มครองผู้รับงานไปทําที่บ้าน พ.ศ.2553 ทั้งนี้ กสร.จะเร่งผลักดันให้ขยายการดูแลแรงงานนอกระบบไปยังกลุ่มอื่น ๆ ต่อไป
รัฐบาลไทย-ข่าวทำเนียบรัฐบาล-อธิบดีกรมบังคับคดีหารือทวิภาคีกับอธิบดีกรมบังคับคดี สหพันธรัฐรัสเซีย
วันเสาร์ที่ 13 ตุลาคม 2561
อธิบดีกรมบังคับคดีหารือทวิภาคีกับอธิบดีกรมบังคับคดี สหพันธรัฐรัสเซีย
อธิบดีกรมบังคับคดีหารือทวิภาคีกับอธิบดีกรมบังคับคดี สหพันธรัฐรัสเซีย
เมื่อวันศุกร์ที่ ๑๒ ตุลาคม ๒๕๖๑ เวลา ๑๕.๐๐ น
นางสาวรื่นวดี สุวรรณมงคล อธิบดีกรมบังคับคดี
พร้อมด้วยนางสาวอทิตยา ทองบุญ นิติกรชํานาญการพิเศษ กองบังคับคดีล้มละลาย ๔
เข้าประชุมหารือทวิภาคีกับ Mr.Dmitriy Aristov อธิบดีกรมบังคับคดี Federal Bailiffs’Service
สหพันธรัฐรัสเซีย ณ เมืองโซชิ สหพันธรัฐรัสเซีย ซึ่งประเด็นหารือทวิภาคีเกี่ยวกับการให้ความร่วมมือ
ระหว่างกันในการบังคับคดีแพ่งให้มีประสิทธิภาพยิ่งขึ้น ความคืบหน้าเรื่องร่างบันทึกความเข้าใจ (MOU) ระหว่างกัน
การเรียนเชิญอธิบดีและผู้บริหารของกรมบังคับคดี สหพันธรัฐรัสเซียเข้าร่วมการสัมมนาระหว่างประเทศ Asean+๓
ที่กรมบังคับคดีจะจัดขึ้นในเดือนมีนาคม ๒๕๖๒
ในการนี้ นางสาวรื่นวดี สุวรรณมงคล อธิบดีกรมบังคับคดี ได้กล่าวขอบคุณ Mr.Dmitriy Aristov อธิบดีกรมบังคับคดี
สหพันธรัฐรัสเซีย ที่ได้เชิญให้กรมบังคับคดีเข้าร่วมการประชุมระหว่างประเทศด้านวิชาการและ
เชิงปฏิบัติการเกี่ยวกับการบังคับคดีแพ่ง ครั้งที่ ๙ และที่ผ่านมา และได้เชิญให้นําเสนอพัฒนาการด้านการบังคับคดีแพ่งไทย
ซึ่งเป็นประโยชน์อย่างมากต่อการแลกเปลี่ยนความรู้และประสบการณ์ระหว่างกัน
และขอบคุณในการต้อนรับที่อบอุ่น และจัดการประชุมที่ประสบความสําเร็จอย่างมาก
รัฐบาลไทย-ข่าวทำเนียบรัฐบาล-ไทยติดอันดับ 6 ประเทศที่มีความมั่นคงด้านสุขภาพ
วันศุกร์ที่ 22 พฤศจิกายน 2562
ไทยติดอันดับ 6 ประเทศที่มีความมั่นคงด้านสุขภาพ
วันศุกร์ที่ 22 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทย ได้รับการจัดอันดับให้เป็นประเทศที่มีความมั่นคงด้านสุขภาพ อันดับที่ 6 จากทั้งหมด 195 ประเทศ ถือเป็นประเทศกําลังพัฒนาประเทศเดียวที่อยู่ใน 10 อันดับสูงสุดของโลก และเป็นอันดับ 1 ในเอเชีย จากการนําเสนอผลการวิจัยของทีมนักวิจัยจากมหาวิทยาลัยจอนส์ ฮอปกินส์ ด้วยคะแนน 73.2 จาก 100 คะแนน นอกจากนี้ ยังได้รับการยกย่องว่าเป็นประเทศที่มีความพร้อมในการรับมือต่อการระบาดของโรคมากที่สุด ซึ่งมีเพียง 13 ประเทศทั่วโลกเท่านั้น สะท้อนให้เห็นว่าประเทศไทยมีระบบการป้องกันและควบคุมโรคที่เข้มแข็งเป็นที่ยอมรับในระดับสากล สอดคล้องกับนโยบายของรัฐบาลที่ต้องการส่งเสริมให้คนไทยสามารถเข้าถึงการบริการสาธารณสุขที่มีคุณภาพอย่างทั่วถึง
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ศธ.(พล.อ.สุรเชษฐ์ ชัยวงศ์) หารือกับผู้เชี่ยวชาญด้านการเพิ่มขีดความสามารถทางเศรษฐกิจ จากสหรัฐอเมริกา
วันพฤหัสบดีที่ 7 มีนาคม 2562
รมช.ศธ.(พล.อ.สุรเชษฐ์ ชัยวงศ์) หารือกับผู้เชี่ยวชาญด้านการเพิ่มขีดความสามารถทางเศรษฐกิจ จากสหรัฐอเมริกา
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ให้การต้อนรับและหารือกับ Mr Bradley Rickelman ผู้เชี่ยวชาญด้านการเพิ่มขีดความสามารถทางเศรษฐกิจ ภายใต้โครงการ Professional Fellows Program
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ให้การต้อนรับและหารือกับ Mr Bradley Rickelman ผู้เชี่ยวชาญด้านการเพิ่มขีดความสามารถทางเศรษฐกิจ ภายใต้โครงการ Professional Fellows Program ของสํานักงานกิจการการศึกษาและวัฒนธรรม กระทรวงการต่างประเทศแห่งสหรัฐอเมริกาเมื่อวันอังคารที่ 5 มีนาคม 2562 ณ ห้องดํารงราชานุภาพ อาคารราชวัภลภ กระทรวงศึกษาธิการ
พล.อ.สุรเชษฐ์ ชัยวงศ์กล่าวว่า รัฐบาลมีนโยบายและให้ความสําคัญเพิ่มศักยภาพทางเศรษฐกิจของประเทศ ด้วยการเพิ่มขีดความสามารถของทรัพยากรมนุษย์ ซึ่งกระทรวงศึกษาธิการโดยสํานักงานคณะกรรมการการอาชีวศึกษา (สอศ.) เป็นส่วนหนึ่งที่สําคัญในการขับเคลื่อนนโยบายดังกล่าว ภายใต้กรอบยุทธศาสตร์ชาติ 20 ปี และ Thailand 4.0
การพบปะหารือในครั้งนี้จึงเป็นโอกาสอันดีที่ สอศ. จะได้มีความร่วมมือกับสํานักงานกิจการการศึกษาและวัฒนธรรม กระทรวงการต่างประเทศของสหรัฐอเมริกา เพื่อให้ความสําคัญกับการพัฒนาผู้ประกอบการรุ่นใหม่ โดยเฉพาะในกลุ่มผู้เรียนอาชีวศึกษา พร้อมทั้งเข้ามามีส่วนร่วมในการพัฒนาการศึกษาไทยผ่านความร่วมมือทางวิชาการด้านต่าง ๆ โดยได้เน้นย้ําถึงความมุ่งมั่นในการพัฒนาคุณภาพและมาตรฐานการอาชีวศึกษาของรัฐบาลและกระทรวงศึกษาธิการ ซึ่งความพยายามดังกล่าวได้ส่งผลเชิงบวกที่เป็นรูปธรรมอย่างชัดเจน โดยเฉพาะอัตราการสมัครเข้าเรียนในสายอาชีวศึกษาที่เพิ่มขึ้นตลอดระยะเวลา 3 ปีที่ผ่านมาอย่างเห็นได้ชัด
สําหรับMr Bradley Rickelmanปัจจุบันดํารงตําแหน่ง รองผู้อํานวยการศูนย์พัฒนาธุรกิจของ Meridian Technology Center มลรัฐโอกลาโฮมา และเป็นประธานกรรมการ Oklahoma Venture Forum เพื่อธุรกิจสตาร์ทอัพ ตลอดจนเป็นประธานกรรมการด้านการจัดการผังเมือง ธุรกิจและอุตสาหกรรม เมืองสติลวอเตอร์ มลรัฐโอกลาโฮมา สหรัฐอเมริกา โดยเป็นผู้ที่ได้รับการคัดเลือกจากสํานักงานกิจการการศึกษาและวัฒนธรรม กระทรวงการต่างประเทศแห่งสหรัฐอเมริกา เพื่อเข้าร่วมโครงการแลกเปลี่ยนผู้เชี่ยวชาญด้านการเพิ่มขีดความสามารถทางเศรษฐกิจ (Economic Empowerment Cohort)
ทั้งนี้Mr Bradley Rickelmanมีกําหนดเดินทางเยือนประเทศไทย ระหว่างวันที่ 1-14 มีนาคม 2562 เพื่อปฏิบัติงานร่วมกับบุคลากรสํานักงานคณะกรรมการการอาชีวศึกษา (สอศ.) ภายใต้โครงการอบรมหัวหน้าหรือครูที่ปรึกษาศูนย์บ่มเพาะผู้ประกอบการอาชีวศึกษาจํานวน 51 แห่ง ในหัวข้อ Advanced Entrepreneurial Education และหัวข้อ Tourism-based Entreprise สําหรับสถานศึกษาในเขตจังหวัดสุราษฎร์ธานี พังงา และภูเก็ต จํานวน 16 แห่ง โดยโครงการดังกล่าวมีวัตถุประสงค์เพื่อพัฒนาสมรรถนะในการบริหารงานศูนย์บ่มเพาะของหัวหน้าหรือครูที่ปรึกษาศูนย์บ่มเพาะฯ และส่งเสริมเครือข่ายที่มีคุณภาพในการปฏิบัติงานร่วมกันระหว่างศูนย์บ่มเพาะฯ ในภูมิภาคของผู้เข้ารับการอบรม
Written byอรพรรณ​ ฤทธิ์มั่น,
ขอบคุณข้อมูลคณะทํางาน รมช.ศึกษาธิการ
Photo Creditอิทธิพล รุ่งก่อน
Rewriterนวรัตน์​ ราม​สูต
Graphic/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว.ทส. เปิดกิจกรรมเก็บขยะชายหาด Good day say no plastic bag on the beach
วันศุกร์ที่ 2 สิงหาคม 2562
รมว.ทส. เปิดกิจกรรมเก็บขยะชายหาด Good day say no plastic bag on the beach
กระทรวงทรัพยากรธรรมชาติและสิ่งแวดล้อม โดยกรมส่งเสริมคุณภาพสิ่งแวดล้อม ร่วมกับ กรมทรัพยากรทางทะเลและชายฝั่ง และกรมควบคุมมลพิษ จัดกิจกรรมเก็บขยะชายหาด Good day say no plastic bag on the beach  รณรงค์ ส่งเสริมให้ประชาชน ลดรับ ลดให้ งดใช้ถุงพลาสติก  ไม่ท
รมว.ทส. เปิดกิจกรรมเก็บขยะชายหาด Good day say no plastic bag on the beach
กระทรวงทรัพยากรธรรมชาติและสิ่งแวดล้อม โดยกรมส่งเสริมคุณภาพสิ่งแวดล้อม ร่วมกับ กรมทรัพยากรทางทะเลและชายฝั่ง และกรมควบคุมมลพิษ จัดกิจกรรมเก็บขยะชายหาด Good day say no plastic bag on the beach รณรงค์ ส่งเสริมให้ประชาชน ลดรับ ลดให้ งดใช้ถุงพลาสติก ไม่ทิ้งขยะบริเวณชายหาด และทะเล รวมทั้งส่งเสริมการมีส่วนร่วมในการดูแลรักษาชายหาด และสิ่งแวดล้อมให้สะอาด "ดูแลโลก เพื่อให้โลกดูแลเราตลอดไป"
วานนี้ (1 สิงหาคม 2562) เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรมเก็บขยะชายหาด Good day say no plastic bag on the beach "ดูแลโลก เพื่อให้โลกดูแลเราตลอดไป" พร้อมด้วย ดร.ยุทธพล อังกินันทน์ ที่ปรึกษารัฐมนตรีฯ นายธเนศพล ธนบุณยวัฒน์ เลขานุการรัฐมนตรีฯ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม และผู้บริหารจากหน่วยงานในสังกัดกระทรวงฯ โดยมี รองผู้ว่าราชการจังหวัดเพชรบุรี นายกเทศมนตรีตําบลหาดเจ้าสําราญ ผู้อํานวยการสํานักงานทรัพยากรธรรมชาติและสิ่งแวดล้อมจังหวัดเพชรบุรี ตลอดจน ศิลปิน ดารานักแสดง นักท่องเที่ยว ร้านค้า และประชาชนในพื้นที่ ให้การต้อนรับ และเข้าร่วมกิจกรรมกว่า 500 คน ณ หาดเจ้าสําราญ อ.เมือง จ. เพชรบุรี
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวว่า หัวใจสําคัญ ในการรักษาชายหาดและสิ่งแวดล้อม ไม่ใช่แค่กิจกรรมการเก็บขยะในวันนี้ แต่คือการสร้างจิตสํานึกของทุกคน ให้ร่วมมือกัน รักษาสิ่งแวดล้อม รักษาผืนป่า รักษาทะเล ให้คงอยู่อย่างสมบูรณ์ ยั่งยืนไปสู่ลูกหลานในอนาคต โดยรมว.ทส.ได้ร่วมกิจกรรมเก็บขยะชายหาด กับ คณะผู้บริหาร เครือข่ายอาสาสมัครและประชาชนในพื้นที่ รวมทั้งได้มอบรางวัลให้กับทีมที่ชนะเลิศการแข่งขันเก็บขยะชายหาด ชมการแปรอักษรจากผู้เข้าร่วมกิจกรรม ชมนิทรรศการเกี่ยวกับการรณรงค์จัดเก็บ การคัดแยกขยะ และได้กล่าวขอบคุณผู้เข้าร่วมกิจกรรม นอกจากนี้ ได้ลงพื้นที่ตรวจเยี่ยมจุดวาง BOOM ดักขยะ ในพื้นที่ดังกล่าวด้วย
ทั้งนี้ กิจกรรมดังกล่าว จัดขึ้นเพื่อส่งเสริมให้ประชาชนร่วมกันดูแลและรักษาชายหาดให้สะอาด ปราศจากขยะ ช่วยลดการสูญเสียสัตว์ทะเลหายาก ตลอดจน เสริมสร้างความรู้ ความเข้าใจ สร้างการมีส่วนร่วมของประชาชนในการลดใช้ถุงพลาสติกและโฟม ซึ่งถือเป็นปัญหาสําคัญระดับโลก ปรับเปลี่ยนพฤติกรรม พกพาบรรจุภัณฑ์ที่เป็นมิตรกับสิ่งแวดล้อม โดยสําหรับกิจกรรมเก็บขยะชายหาดในวันนี้เก็บขยะได้มากถึง 66.40 กิโลกรัม (WASTE WEIGHT = 66.40 Kg.) สามารถลดก๊าซเรือนกระจกได้ 19.11 Kg.Co2e (Carbon footprint = 19.11 kg.Co2e) ซึ่งเทียบเท่ากับการปลูกต้นไม้ 764 ต้น
รัฐบาลไทย-ข่าวทำเนียบรัฐบาล-ถ้าคุณจะคิดถึงผมตอนมีภัยพิบัติ ผมขอให้...อย่ามีภัยใดเกิดขึ้นอีก แม้คุณจะไม่คิดถึงผมแล้วก็ตาม นั่นหมายความว่า...คุณสบายดี
วันพุธที่ 25 กันยายน 2562
ถ้าคุณจะคิดถึงผมตอนมีภัยพิบัติ ผมขอให้...อย่ามีภัยใดเกิดขึ้นอีก แม้คุณจะไม่คิดถึงผมแล้วก็ตาม นั่นหมายความว่า...คุณสบายดี
ถ้าคุณจะคิดถึงผมตอนมีภัยพิบัติ ผมขอให้...อย่ามีภัยใดเกิดขึ้นอีก
แม้คุณจะไม่คิดถึงผมแล้วก็ตาม นั่นหมายความว่า...คุณสบายดี
รัฐบาลไทย-ข่าวทำเนียบรัฐบาล-สธ.ตรวจเยี่ยม รพ.หาดสำราญฯ ชื่นชมการใช้ธรรมชาติบำบัดโรค
วันอาทิตย์ที่ 18 พฤศจิกายน 2561
สธ.ตรวจเยี่ยม รพ.หาดสําราญฯ ชื่นชมการใช้ธรรมชาติบําบัดโรค
ปลัดกระทรวงสาธารณสุข ลงพื้นที่ตรวจเยี่ยม โรงพยาบาลหาดสําราญเฉลิมพระเกียรติ 80 พรรษา จังหวัดตรัง ที่ใช้แนวคิดเป็นมากกว่าโรงพยาบาลนํานวัตกรรมมาใช้พัฒนางานแก้ปัญหาสาธารณสุขในพื้นที่ พร้อมชื่นชมการใช้ธรรมชาติบําบัดโรคประยุกต์ทรัพยากรในพื้นที่มาใช้ให้เกิดป
ปลัดกระทรวงสาธารณสุข ลงพื้นที่ตรวจเยี่ยม โรงพยาบาลหาดสําราญเฉลิมพระเกียรติ 80 พรรษา จังหวัดตรัง ที่ใช้แนวคิดเป็นมากกว่าโรงพยาบาลนํานวัตกรรมมาใช้พัฒนางานแก้ปัญหาสาธารณสุขในพื้นที่ พร้อมชื่นชมการใช้ธรรมชาติบําบัดโรคประยุกต์ทรัพยากรในพื้นที่มาใช้ให้เกิดประโยชน์ทางการแพทย์
บ่ายวันนี้ (18 พฤศจิกายน 2561) นายแพทย์สุขุม กาญจนพิมาย ปลัดกระทรวงสาธารณสุข ลงพื้นที่ ตรวจเยี่ยมโรงพยาบาลหาดสําราญพระเกียรติ 80 พรรษา จังหวัดตรัง เพื่อติดตามการดําเนินงานยุทธศาสตร์ “หาดสําราญ 1 + 4.0 นวัตกรรม”และให้กําลังใจเจ้าหน้าที่ในการปฏิบัติงานว่า โรงพยาบาลหาดสําราญ เฉลิมพระเกียรติ 80 พรรษา ดําเนินงานพัฒนาตามปรัชญาเศรษฐกิจพอเพียง เพื่อให้เป็น “มากกว่าโรงพยาบาล”(More Than Hospital)โดยใช้ยุทธศาสตร์ “หาดสําราญ 1 + 4.0 นวัตกรรม”นํานวัตกรรมมาใช้พัฒนางานทุกด้าน (Digital Transformation)เช่น การเก็บข้อมูลความพึงพอใจของผู้รับบริการ การศึกษาวิจัยเพื่อแก้ไขโรคที่เกิด ในพื้นที่ การจัดการระบบคิวและขอชื่นชมการดําเนินงานของโรงพยาบาลโดยเฉพาะการใช้ “ธรรมชาติบําบัดโรค” โดยนําประโยชน์จากทรัพยากรในพื้นที่มาประยุกต์ดูแลผู้ป่วย ด้วยการปลูกพืชสมุนไพรป่าชายเลน อาทิ หญ้าทะเล ผักบุ้งทะเล เพื่อนํามาบรรเทาการอักเสบของผิวหนังจากแมงกะพรุน และสัตว์มีพิษ
นายแพทย์สุขุม กล่าวต่อว่า นอกจากนี้โรงพยาบาลหาดสําราญเฉลิมพระเกียรติ 80 พรรษา ยังมีการดําเนินงานร่วมกับชุมชนอย่างเหนียวแน่น โดยมีคณะกรรมการพัฒนาโรงพยาบาลหาดสําราญเฉลิมพระเกียรติ 80 พรรษา มีผู้นําชุมชน ผู้นําศาสนา เป็นคณะกรรมการร่วมและตัดสินใจในการทํากิจกรรมต่างๆ อาทิ การออกเยี่ยมบ้านผู้ป่วยผู้สูงอายุที่มีภาวะพึ่งพิง และยังส่งเสริมกิจกรรมจิตอาสาในโรงพยาบาล มีอาสาสมัครจิตอาสา ช่วยบริการประชาชน และดูแลสวนสมุนไพร
ทั้งนี้โรงพยาบาลหาดสําราญเฉลิมพระเกียรติ 80 พรรษา ได้รับการคัดเลือกจากกระทรวงสาธารณสุข ให้เป็น 1 ใน 10 โรงพยาบาลชุมชนเฉลิมพระชนมพรรษา 80 พรรษา ให้การดูแลประชาชนในพื้นที่ห่างไกลทุรกันดาร เน้นให้มีโครงสร้างและระบบบริหารจัดการที่เป็นเอกภาพ เป็นส่วนหนึ่งของชุมชน มีระบบบริการที่เน้นงานเวชศาสตร์ครอบครัว การส่งเสริมสุขภาพ การควบคุมป้องกันโรค การฟื้นฟูสุขภาพ และที่สําคัญมีการดําเนินงานด้านเศรษฐกิจพอเพียงเพื่อเป็นต้นแบบให้ชุมชน
ปัจจุบันให้บริการตรวจรักษาผู้ป่วยนอกเฉลี่ย 175 คนต่อวัน ผู้ป่วยในมีอัตราครองเตียงร้อยละ 60 โรคที่พบบ่อย 5 อันดับแรกของผู้ป่วยนอกคือ โรคความดันโลหิตสูง โรคเบาหวานชนิดที่สอง โรคหวัด โรคฟันผุ และ โรคทางปริทันต์ ตามลําดับ และโรคที่พบบ่อย 5 อันดับแรกของผู้ป่วยในคือ โรคลําไส้อักเสบ อาการคลื่นไส้อาเจียน โรคหลอดลมอักเสบ โรคปอดบวม และโรคทอนซิลอักเสบ ตามลําดับ
********************* 18 พฤศจิกายน 2561
รัฐบาลไทย-ข่าวทำเนียบรัฐบาล-‘พาณิชย์’ เตรียมเป็นเจ้าภาพจัดการประชุมระดับรัฐมนตรีกับรัสเซีย หวังผลักดันมูลค่าการค้าขยายตัว 5 เท่า ในปี 2562
วันอังคารที่ 18 เมษายน 2560
‘พาณิชย์’ เตรียมเป็นเจ้าภาพจัดการประชุมระดับรัฐมนตรีกับรัสเซีย หวังผลักดันมูลค่าการค้าขยายตัว 5 เท่า ในปี 2562
‘พาณิชย์’ จะเป็นเจ้าภาพจัดการประชุมคณะอนุกรรมาธิการด้านการค้าและความร่วมมือทางเศรษฐกิจไทย-สหพันธรัฐรัสเซีย ครั้งที่ 3 (3rd Sub-Commission on Trade and Economic Cooperation) ซึ่งเป็นการประชุมระดับรัฐมนตรีเศรษฐกิจ วันที่ 21เมษายน 2560 ณ โรงแรมดุสิตธานี
โดยมี นางอภิรดี ตันตราภรณ์ รัฐมนตรีว่าการกระทรวงพาณิชย์ และนายอเล็กเซย์ กรุซเดียฟ รัฐมนตรีช่วยว่าการกระทรวงการพัฒนาเศรษฐกิจเป็นประธานร่วมในการประชุม
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ภายหลังการเดินทางเยือนสหพันธรัฐรัสเซียของ พลเอกประยุทธ์ จันทร์โอชา นายกรัฐมนตรี เมื่อเดือนพฤษภาคม 2559 ซึ่งสองฝ่ายได้เล็งเห็นศักยภาพระหว่างกันและตั้งเป้าเพิ่มการค้าระหว่างกันเป็น 5 เท่าภายใน 5 ปี หรือ 10,000 ล้านเหรียญสหรัฐ ในปี 2562 ดังนั้น ในการประชุมคณะอนุกรรมาธิการฯ ครั้งนี้ ไทยจึงเตรียมหารือในประเด็นการลดอุปสรรคทางการค้าที่สําคัญสําหรับตลาดรัสเซีย คือด้านการเงินการธนาคาร และการเพิ่มการขึ้นทะเบียนโรงงานสินค้าปศุสัตว์และประมง เพื่อเพิ่มโอกาสในการส่งออกสินค้าเกษตรของไทย การส่งเสริมการขยายการค้าและการลงทุน การส่งเสริมความร่วมมือระหว่างกันในด้านต่างๆ ได้แก่ ด้านพลังงาน วิทยาศาสตร์ เกษตร ศุลกากร เป็นต้น รวมถึงการจัดทําการศึกษาร่วมเพื่อนําไปสู่การจัดทํา FTA กับ EAEU ซึ่งคาดว่าการประชุมครั้งนี้ จะเป็นก้าวสําคัญที่ทําให้ผู้ประกอบการของทั้งสองฝ่ายประกอบธุรกิจได้อย่างสะดวกและมีความเชื่อมั่นระหว่างกันมากขึ้น และสามารถขยายการค้าเพื่อบรรลุเป้าหมายตามที่ตั้งไว้ได้
สหพันธรัฐรัสเซียเป็นประเทศคู่ค้าอันดับที่ 32 ของไทยแต่เป็นคู่ค้าลําดับแรกในภูมิภาคยูเรเซีย เป็นตลาดขนาดใหญ่ที่มีประชากรกว่า 142 ล้านคน มั่งคั่งด้วยแหล่งพลังงาน (น้ํามันดิบและก๊าซธรรมชาติ) และความก้าวหน้าทางเทคโนโลยี ในปี 2559 การค้าสองฝ่ายมีมูลค่า 2,355 ล้านเหรียญสหรัฐ สินค้าสําคัญที่ไทยมีศักยภาพและอยู่ในความต้องการของรัสเซีย ได้แก่ รถยนต์และส่วนประกอบ ผลิตภัณฑ์ยาง อัญมณีและเครื่องประดับ ผลไม้กระป๋อง เป็นต้น ส่วนสินค้าสําคัญที่ไทยนําเข้า ได้แก่ น้ํามันดิบ ปุ๋ย และยาฆ่าแมลง เหล็กและผลิตภัณฑ์ และถ่านหิน เป็นต้น
รัฐบาลไทย-ข่าวทำเนียบรัฐบาล-‘ส.ส.อนุสรี’มอบอาหารเครื่องดื่มและหน้ากากอนามัยแก่สมาคมคนตาบอด รวมใจสู้ภัยโควิด
วันพฤหัสบดีที่ 7 พฤษภาคม 2563
‘ส.ส.อนุสรี’มอบอาหารเครื่องดื่มและหน้ากากอนามัยแก่สมาคมคนตาบอด รวมใจสู้ภัยโควิด
‘อนุสรี ทับสุวรรณ’โฆษกคณะกรรมาธิการการแรงงาน สมาชิกสภาผู้แทนราษฎร และที่ปรึกษารัฐมนตรีว่าการกระทรวงแรงงาน พบปะเยี่ยมเยี่ยนสมาคมคนตาบอดแห่งประเทศไทย เพื่อมอบอาหาร เครื่องดื่ม และหน้ากากอนามัยแก่ผู้พิการทางสายตา เป็นขวัญและกําลังใจในการร่วมกันต่อสู้
เมื่อวันที่ 7 พฤษภาคม 2563 เวลา 10.00 น. นางสาวอนุสรี ทับสุวรรณ โฆษกคณะกรรมาธิการการแรงงาน สมาชิกสภาผู้แทนราษฎร และที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน ในนาม “กลุ่มอนุสรีรวมใจให้กัน” ร่วมมอบอาหาร เครื่องดื่ม และหน้ากากอนามัยให้แก่ผู้พิการทางสายตา โดยมี นายพิทยา ศรีโกตะเพชร ผู้อํานวยการสมาคมคนตาบอดแห่งประเทศไทย เป็นผู้รับมอบ เพื่อนําไปให้แก่ผู้พิการทางสายตาของสมาคมฯ ซึ่งประกอบด้วย อาหารและน้ําดื่มจํานวน 300 ชุด หน้ากากอนามัย จํานวน 200 ชิ้น ทั้งนี้ เพื่อเป็นขวัญและกําลังใจแก่ผู้พิการทางสายตาในการร่วมกันต่อสู้และป้องกันการแพร่ระบาดของเชื้อไวรัสโควิด-19 ณ สมาคมคนตาบอดแห่งประเทศไทย ซอยบุญอยู่ ถนนอโศก - ดินแดง แขวงสามเสนใน เขตพญาไท กรุงเทพมหานคร
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ชนินทร เพ็ชรทับ ข่าว
7 พฤษภาคม 2563
รัฐบาลไทย-ข่าวทำเนียบรัฐบาล-แนวทางปฏิบัติหากต้องใช้บริการมอเตอร์ไซค์รับจ้าง ภายหลังมีมาตรการผ่อนปรน มีอะไรบ้าง ??
วันศุกร์ที่ 8 พฤษภาคม 2563
แนวทางปฏิบัติหากต้องใช้บริการมอเตอร์ไซค์รับจ้าง ภายหลังมีมาตรการผ่อนปรน มีอะไรบ้าง ??
แนวทางปฏิบัติหากต้องใช้บริการมอเตอร์ไซค์รับจ้าง มีอะไรบ้าง ??
Q : แนวทางปฏิบัติหากต้องใช้บริการมอเตอร์ไซค์รับจ้าง ภายหลังมีมาตรการผ่อนปรน มีอะไรบ้าง ??
A : 1.ก่อนซ้อนมอเตอร์ไซค์รับจ้าง ให้ยืนต่อคิวเว้นระยะห่างจากคนข้างหน้า 1-2 เมตร หากเป็นไปได้ให้เตรียมหมวกกันน็อคส่วนตัวเพื่อหลีกเลี่ยงการใช้หมวกร่วมกัน
2..ใส่หน้ากากอนามัยตลอดเวลา และงดการสนทนาที่ไม่จําเป็น เพื่อลดการกระจายเชื้อไวรัสโควิด-19
3.เน้นการชําระเงินผ่าน Internet Banking หรือหากมีความจําเป็นต้องใช้เงินสด ควรดูแลเรื่องความสะอาดโดยพกเจลแอลกอฮอล์ติดตัวตลอดเวลา
รัฐบาลไทย-ข่าวทำเนียบรัฐบาล-กอช. ตัวช่วยสร้างหลักประกันรายได้ รองรับสังคมสูงวัย
วันจันทร์ที่ 10 เมษายน 2560
กอช. ตัวช่วยสร้างหลักประกันรายได้ รองรับสังคมสูงวัย
กองทุนการออมแห่งชาติ หรือ กอช. ตัวช่วยทางการเงิน ยิ่งออม ยิ่งสบาย สร้างหลักประกันรายได้ เตรียมความพร้อมสู่สังคมสูงวัยโดยสมบูรณ์
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า อีกไม่นานประเทศไทยจะเข้าสู่การเป็นสังคมสูงวัยเต็มรูปแบบ เป็นเรื่องใกล้ตัวที่ทุกคนต้องเตรียมความพร้อม ไม่เพียงแต่ตัวผู้สูงอายุเองเท่านั้น แต่หมายรวมถึงประชาชนคนไทยในทุกเพศทุกวัยด้วย ทั้งในด้านการดํารงชีวิตอยู่ ด้านสุขภาพอนามัย และที่สําคัญคือด้านความมั่นคงทางการเงิน ส่งเสริมให้ผู้สูงอายุมีหลักประกันรายได้ ให้มีเงินเพียงพอในการใช้จ่ายเพื่อการดํารงชีพยามชราภาพ
“ในขณะที่อนาคตคนไทยจะมีอายุยืนยาวมากขึ้น แต่สถาบันครอบครัว ลูก หลาน ซึ่งเคยเป็นที่พึ่งพาของผู้สูงอายุในอดีตกลับเริ่มอ่อนแอลง อีกทั้งระดับการเก็บออมของประชาชนคนไทยโดยเฉพาะผู้เป็นแรงงานนอกระบบยังอยู่ในระดับที่ต่ํา มากกว่าครึ่งหนึ่งของประเทศยังออมไม่เพียงพอ และบางคนยังไม่ได้แม้แต่เริ่มเก็บออม ดังนั้นการเปลี่ยนแปลงพฤติกรรม หันมาสร้างวินัยทางการออม และรู้จักการวางแผนเก็บออมเงินระยะยาวหรือการออมเงินเพื่อยามชรา จึงเป็นกุญแจสําคัญในการเตรียมความพร้อมทางการเงินที่จะทําให้ประชาชนมีความมั่นคงในวัยชรา” นายสมพรกล่าว
กองทุนการออมแห่งชาติ หรือ กอช. เป็นอีกรูปแบบการออมที่มุ่งส่งเสริมให้คนไทยส่วนใหญ่ของประเทศ อันประกอบด้วย นักเรียน นักศึกษา ตลอดจนแรงงานนอกระบบ และผู้ประกอบอาชีพอิสระ ที่มีอายุระหว่าง 15-60 ปี ได้มีการเก็บออม ซึ่งเป็นการออมระยะยาวที่มีรัฐช่วยออมด้วยการจ่ายเงินสมทบ กล่าวคือ หากสมาชิกสะสมเงินกับ กอช. รัฐจะสมทบเพิ่มให้ในรูปแบบขั้นบันไดตามช่วงอายุ สูงสุด 1,200 บาท/ปี ทั้งนี้ เมื่อสมาชิกมีอายุครบ 60 ปี จะให้ประโยชน์เป็นเงินบํานาญหรือเงินดํารงชีพ (ขึ้นอยู่กับวินัยทางการออมของแต่ละบุคคลและผลตอบแทนจากการลงทุนในแต่ละปี) หากมีการออมอย่างต่อเนื่อง มั่นใจได้ว่าประชาชนจะมีคุณภาพชีวิตที่ดีได้ในวัยชรา
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีมอบเงินรางวัล และแสดงความยินดีให้แก่คณะนักกีฬา
วันพฤหัสบดีที่ 19 ตุลาคม 2560
รองนายกรัฐมนตรี เป็นประธานในพิธีมอบเงินรางวัล และแสดงความยินดีให้แก่คณะนักกีฬา
รองนายกรัฐมนตรี เป็นประธานในพิธีมอบเงินรางวัล และแสดงความยินดีให้แก่คณะนักกีฬา
วันนี้ (วันพฤหัสบดีที่ 19 ตุลาคม 2560) เวลา 14.00 น.ณ อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีมอบเงินรางวัล และแสดงความยินดีให้แก่คณะนักกีฬา ผู้ฝึกสอน สมาคมกีฬา และผู้เกี่ยวข้องในการแข่งขันกีฬาเอเชี่ยนอินดอร์มาเชี่ยลอาร์ทเกมส์ ครั้งที่ 5
รัฐบาลไทย-ข่าวทำเนียบรัฐบาล-หัวหน้าผู้แทนพิเศษของรัฐบาล "เรียนอาชีวะ มีงานทำ!"
วันพฤหัสบดีที่ 16 สิงหาคม 2561
หัวหน้าผู้แทนพิเศษของรัฐบาล "เรียนอาชีวะ มีงานทํา!"
พลเอกสุรเชษฐ์ ชัยวงศ์ หัวหน้าผู้แทนพิเศษของรัฐบาลฯและรัฐมนตรีช่วยว่าการกระทรวงศึกษาธิการ พร้อมคณะผู้แทนพิเศษ ให้สัมภาษณ์สื่อมวลชน ประเด็น
พลเอกสุรเชษฐ์ ชัยวงศ์ หัวหน้าผู้แทนพิเศษของรัฐบาลฯและรัฐมนตรีช่วยว่าการกระทรวงศึกษาธิการ พร้อมคณะผู้แทนพิเศษ ให้สัมภาษณ์สื่อมวลชน ประเด็น
“เรียนอาชีวะ มีงานทํา”วานนี้หลังการประชุมเสริมสร้างการมีส่วนร่วมของทุกภาคส่วนตามกลไกประชารัฐ ครั้งที่6/2561 ตามนโยบาย นายกรัฐมนตรีเสร็จสิ้น พร้อมเยี่ยมชมนิทรรศการแสดงผลงานของวิทยาลัยอาชีวะต่างๆ ใน 5 จังหวัดชายแดนภาคใต้ เมื่อวานนี้ 15 สิงหาคม 2561 ณ วิทยาลัยการอาชีพนาทวี จ.สงขลา
''ท่านนายกรัฐมนตรีฝากช่วยกันรณรงค์รู้รักสามัคคี และฝากขอบคุณที่ปัญหาจังหวัดชายแดนภาคใต้และความเดือดร้อนของพี่น้องประชาขนคลี่คลายไปตามลําดับ''
ทั้งนี้ เพื่อร่วมรับฟังความคิดในการดําเนินงานด้านสุขภาพ พร้อมรับทราบความก้าวหน้า การขับเคลื่อนงานจากการประชุมที่ผ่านมาและติดตามความก้าวหน้าของโครงการท่ีสําคัญในรอบ 6 เดือน(เมษายน - กันยายน 2561) ที่หัวหน้าผู้แทนพิเศษของรัฐบาลต้องการขับเคลื่อนไปสู่ผลสัมฤทธิ์ นํามาสู่ความพร้อมในการแก้ไขปัญหาการร่วมมือในการสร้างสันติสุขในพื้นที่อย่างยั่งยืนในพื้นที่จังหวัดชายแดนภาคใต้ ผลการประชุมที่ผ่านมาตั้งแต่ ครั้งท่ี 1- 5 ได้รับความร่วมมือเป็นอย่างดี ทั้งจากทุกภาคส่วนที่เกี่ยวข้อง และประชาชนมีความพึงพอใจในการแก้ไข้ปัญหาของรัฐบาล
การจัดประชุมที่วิทยาลัยการอาชีพนาทวี จังหวัดสงขลา ครั้งนี้เป็นความตั้งใจของ ''หัวหน้าผู้แทนพิเศษของรัฐบาลฯ'' ที่มีความประสงค์ต้องการให้ผู้ที่เข้ามาร่วมประชุม นอกจากการสร้างความร่วมมือในการ พัฒนาจังหวัดชายแดนภาคใต้แล้ว ยังได้มีโอกาสเยี่ยมชมการจัดนิทรรศการ''อาชีวศึกษาเพื่อการมีงานทํา'' และการบริการตรวจสุขภาพจากสํานักงานเขตสุขภาพที่1
ประชุมครั้งนี้ ได้มาขอใช้สถานที่ของวิทยาลัยการอาชีพนาทวี เพื่อช่วยกันเผยแพร่ว่า การเรียนสายอาชีพมีความสําคัญมาก แต่ปีนี้นักเรียนในจังหวัดชายแดนภาคใต้เลือกเรียนสายอาชีพเพิ่มขึ้นเท่าตัว จากปีแรกที่มาทํางานนักเรียนในพื้นที่มาเรียนเพียง 11% ในปีนี้เพิ่มเป็น 20%
ในการดําเนินงาน เราได้น้อมนําพระราชดําริมาเป็นแนวปฏิบัติ สําหรับการเรียนทางด้านอาชีพให้มีทัศนคติที่ดี, มีคุณธรรม, มีงานทํามีอาชีพ และเป็นพลเมืองดี
รัฐบาลไทย-ข่าวทำเนียบรัฐบาล-กรมการขนส่งทางบกตรวจเข้มรถรับส่งนักเรียนรับเปิดเทอม เน้นย้ำทุกคันต้องได้รับอนุญาต สภาพรถปลอดภัย และผ่านการรับรองจากโรงเรียน หากฝ่าฝืนลงโทษหนักทุกราย
วันพุธที่ 17 พฤษภาคม 2560
กรมการขนส่งทางบกตรวจเข้มรถรับส่งนักเรียนรับเปิดเทอม เน้นย้ําทุกคันต้องได้รับอนุญาต สภาพรถปลอดภัย และผ่านการรับรองจากโรงเรียน หากฝ่าฝืนลงโทษหนักทุกราย
นายสนิท พรหมวงษ์ อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ได้กําชับให้สํานักงานขนส่งจังหวัดทุกแห่งตรวจสอบความปลอดภัยของรถโรงเรียนและรถรับส่งนักเรียนอย่างเข้มงวด เตรียมพร้อมสําหรับการเปิดภาคการศึกษาใหม่ของโรงเรียนทั่วประเทศ
โดยรถโรงเรียนต้องมีลักษณะและอุปกรณ์ส่วนควบถูกต้องครบถ้วน จดทะเบียน และขออนุญาตอย่างถูกต้อง กรณีรถรับส่งนักเรียนที่เป็นรถยนต์ส่วนบุคคลทั้งในลักษณะรถสองแถวและรถตู้ ต้องได้รับอนุญาตและเป็นไปตามมาตรฐานที่ ขบ. กําหนด ได้แก่ ห้ามติดฟิล์มกรองแสงรอบคัน วัสดุภายในรถต้องไม่มีส่วนแหลมคม ที่นั่งผู้โดยสารต้องมั่นคงแข็งแรง และต้องไม่มีพื้นที่สําหรับยืนในห้องโดยสารเด็ดขาด กรณีเป็นรถสองแถวต้องมีประตูและที่กั้นป้องกันนักเรียนพลัดตก ส่วนรถตู้ต้องจัดวางที่นั่งเป็นแถวตอนตามความกว้างของตัวรถเท่านั้น ทั้งนี้ รถรับส่งนักเรียนทุกคันต้องผ่านการรับรองจากสถานศึกษา โดยนํารถเข้าตรวจสภาพ ณ สํานักงานขนส่งจังหวัดในพื้นที่ ซึ่งจะได้รับอนุญาตครั้งละ 1 ภาคการศึกษา และผู้ขับรถต้องได้รับใบอนุญาตขับรถยนต์ส่วนบุคคลมาแล้วไม่น้อยกว่า 3 ปี หรือได้รับใบอนุญาตขับรถยนต์สาธารณะ หรือเป็นผู้ขับรถตามกฎหมายว่าด้วยการขนส่งทางบก ไม่เคยมีประวัติเสียหายจากการขับรถ รวมถึงต้องมีผู้ควบคุมดูแลนักเรียนประจํารถ อายุไม่ต่ํากว่า 18 ปี ดูแลความปลอดภัยของนักเรียนตลอดการรับส่ง
นอกจากนี้ ขบ. ได้จัดโครงการเสริมความรู้สู่ถนนปลอดภัย ใส่ใจบริการ ให้กับพนักงานขับรถรับส่งนักเรียนเป็นประจําทุกปี ทั้งในส่วนกลางและส่วนภูมิภาค โดยส่วนกลางกําหนดจัดอบรมในวันที่ 20 พฤษภาคม 2560 ณ ขบ. เพื่อเสริมความรู้ สร้างความตระหนักถึงบทบาท หน้าที่ ความรับผิดชอบ การให้บริการที่ดี เพื่อความปลอดภัยของนักเรียน กรณีพบการฝ่าฝืน ขบ. จะพิจารณาลงโทษเพิกถอนใบอนุญาตใช้รถทันที และไม่สามารถขออนุญาตได้อีกเป็นเวลา 1 ปี ทั้งนี้ หากพบเห็นรถรับส่งนักเรียนมีพฤติกรรมขับขี่ไม่ปลอดภัย ดัดแปลงสภาพรถ หรือบรรทุกผู้โดยสารเกิน สามารถแจ้งหรือร้องเรียนได้ที่ สายด่วน 1584 ตลอด 24 ชั่วโมง